Fransiyada sobiq prezident Nikolya Sarkozi Muammar Kaddafi bilan aloqalarda gumonlanib qo‘lga olindi

Fransiya politsiyasi mamlakatning sobiq prezidenti Nikolya Sarkozini qo‘lga oldi. Bu haqda Forbes xabar bermoqda.

Aytilishicha, 63 yoshli siyosatchi Parij yaqinidagi Nanter shahridagi sud politsiyasida hibsda saqlanmoqda. U 2007-yili Liviyaning marhum rahbari Muammar Kaddafidan (2011-yili o‘ldirilgan) o‘z saylovoldi kampaniyasi uchun 50 million dollar olganlikda gumonlanmoqda.
Sarkozi 48 soat davomida hibsda tutib turilishi mumkin.